OpenLLM-France/wikimedia huggingface dataset:
# Ganix Haltzueta

Ganix Haltzueta Hirigoien, ezizenez Oihanzaina edo Donamarti (Senpere, 1875eko ekainaren 15 – 1950eko irailaren 26) bertsolaria izan zen.

## Biografia

Senperen jaioa, Amotze auzoko Donamartia etxean bizi izan zen. Pierre anaia ere bertsotan aritu izan zen. Oinarrizko ikasketak egin zituen eta lanbidez oihanzaina izan zen; hori dela eta, zuzenean debekatu ez bazioten ere, zeharka bertsotan era publikoan ez aritzeko presioak jasan zituen estatuaren administraziotik; horren ondorioz ez zuen 1935eko Bertsolari Txapelketa Nagusian -antolatutako lehenean alegia- parte hartu, Irabola herrikideak bigarren postua erdietsi zuen bitartean. 1918ko urtarrilaren 28an Elixabet Sangla arruetarrarekin ezkondu zen. Bi seme izan zituzten, Pierre eta Antton.
Matxin Irabola lagun senpertarrarekin batera, Au Pays des Basques filmean (1930) agertu zen. Senpereko Herriko Etxean kontseilaria izan zen.

## Lanak

Bat-bateko zein bertso jarrietan aritu izan zen. Senperen eta inguruko herrietako jaietan -Bera, Sara, Urdazubi, Zugarramurdi- sarritan ibili izan zen bertsotan, gehienbat Matxin Irabola auzokidearekin.
Bere bertsoetakoa Pantxoa eta Peiok kantatu dute, 2002ko Lapurtar koblariak diskoan.

## Erreferentziak

* ↑ Frantseserako sortutako grafian Halsouet. Euskal Onomastikaren Datutegiak Haltzueta proposatzen du euskararako.
* ↑ Lanbideagatik eta bizitokia izan zuen etxearen izenagatik, hurrenez hurren.
* ↑ Beñat Soulé: Neurtizlari Bertsulari Iparraldez, Euskaltzaleen biltzarra-Erroteta, 2011. 124-125. or.
* ↑ Franck Dolosor: Matxin Irabola, Senpereko bertsularia; Elkarlanean, 2010; 72. or.
* ↑ Ekaitzaldi bloga.

## Ikus, gainera

* Matxin Irabola
* Amotze
* Au Pays des Basques
* Datuak: Q12258166
# Ezkutatze (astronomia)

Ezkutatzea edo okultazioa, astronomian, zeruko objektu bat, honen eta ikuslearen artean igarotzen den beste batek estaltzen duenean gertatzen den gertaera astronomiko bat da. Iragate astronomikoekin eta eklipseekin alderatuta, ezkutatze bat gertatzen dela esaten da, hurbileneko objektuak handiagoa dirudienean, eta, urrunen dagoena erabat estaltzen duenean. Aldiz, iragate edo trantsitua, hurbileneko objektuak, bere itxurazko tamainan, urrunen dagoena baino txikiagoa dirudienean gertatzen da, Merkurio edo Artizarraren trantsitua kasu, eguzkiaren ingurutik. Eklipse hitzak, objektu bat, beste baten itzalpean mugitzen den gertaerari erreferentzia egiten dio. Hiru gertaera hauetako bakoitza, lerrokatze baten ondorioa da.
Ezkutatze bat gertatzen den bakoitzean, eklipse bat ere gertatzen da. Adibidez, eguzki eklipse bat Ilargiaren ondorioz, Lurretik ikusia. Gertaera honetan, ilargia, fisikoki, Lurra eta Eguzkiaren artean mugitzen da, eguzki diskoaren zati bat edo disko osoa ikustea eragotziz. Gertaera honi, ohi, "eklipse" deitzen zaion arren, erratutako izen bat da, Ilargia ez baita Eguzkia eklipsatzen ari; aldiz, Ilargia, eguzkia ezkutatzen ari da. Ilargiak Eguzkia ezkutatzen duenean, itzal txiki bat proiektatzen du Lurraren lurrazalean, eta, beraz, ilargiaren itzalak, Lurra partzialki eklipsatzen du. Honela, "eguzki eklipsea" deritzona, Eguzkia Ilargiak ezkutatzean, Lurretik ikusia, eta Lurraren eklipse partzial batean, ilargiaren itzalagatik datza.
Aldiz, ilargi "eklipse" bat, izatez, benetako eklipsea da: Ilargia, Lurrak espaziorantz proiektaturiko itzalpean mugitzen da, eta Lurraren itzalagatik eklipsatua dagoela esaten da. Ilargiko lurrazaletik ikusia, Lurra, zuzenean igarotzen da Ilargia eta Eguzkiaren artean, honela, Ilargiaren lurrazalean egongo litzatekeen balizko ikusle batek ikusita, Eguzkia ezkutatuz. Berriz, eklipse bakoitzak, ezkutatze bat suposatzen du.

## Erreferentziak

* ↑ Euskalterm: [Astronomia Hiztegia] [2021]

## Kanpo estekak

* Datuak: Q202746
* Multimedia: Occultation / Q202746
# Ezkurra (argipena)

Ezkurra hau izan daiteke:
* Ezkur, zuhaitzaren fruitua.
* Ezkurra, Nafarroako Malerreka eskualdeko udalerria.
* Ezkurra ibaia, Nafarroako Malerreka eskualdeko ibaia.
* Ezkurra mendatea, Nafarroako Ezkurra eta Leitza udalerrien artean kokatzen den mendatea.
# Ezkur

    Artikulu hau Zuhaitzaren fruituari buruzkoa da; beste esanahietarako, ikus «Ezkurra (argipena)».
Ezkurra edo zia Quercus generoko zuhaitz espezieen fruitua da. Mikatzak diren Quercus ilex ilex subespezieko arte ezkurrak eta goxoak diren Quercus ilex ballota subespezieko arte ezkurrak abereentzako elikadurarako biltzen dira; larratzen duten txerriek ezkur jalkiak jaten dituzte; ahuntzek berriz bilatzeko arboletaraino igotzea normala da. Iberiar penintsulako Erroma aurreko erdi eta iparraldeko herri zeltek arte ezkur irinez ogia egiten zuten, Estrabonek dioenez:
| « | Menditarrak, urteko bi herenez arte ezkurrez elikatzen dira; ihartzen uzten dituzte, xehatzen dituzte eta aldi baterako mantentzen den ogia egiten dute. | » |
| —Estrabon |||
Fruitua gordina edo errea jatekoa da. Ezkur-likorea ere egiten da.

## Etimologia

Aitzineuskaraz: *zini Koldo Mitxelenaren ikerketen arabera.

## Erreferentziak

* ↑ Koldo Mitxelena (1976). Fonética histórica vasca. Donostia: Gipuzkoako Aldundia.

## Kanpo estekak

* Datuak: Q3914781
* Multimedia: Acorns / Q3914781
# Ezkutaketa (argipena)

Ezkutaketa hitzak honako adierak ditu:
* Ezkutaketa (jolasa), haur jolasa;
* Ezkutaketa (astronomia), zeruko objektu batek beste bat estaltzea.
# Ezkutu

    Artikulu hau arma babesgarriari buruzkoa da; beste esanahietarako, ikus «Ezkutu (argipena)».
Ezkutua ezkerreko besoan eramaten zen arma babesgarri bat da. Ezagutzen ditugun antzinakoenak Sumerrekoak (K.a. III. milurtekoak) dira eta mendebaldean XVII. mendera arte erabili zituzten, orduan su-armen hedapenak zaharkituta utzi baitzituen.
Arkeologian, ezkutuaren erdain jarri ohi zen metalezko errefortzua aurkitu ohi da. Borobila izaten zen, unbo izena ematen zaio egungo arkeologian eta bere formagatik edo dekorazioagatik informazio asko eman dezake. Ezkutuak material organikoez egina izaten zirenez, eta gehientsuenetan ez dira dira gorde, baina unbo metalez egina zegoenean, errazago kontserbatu da.

## Motak

* Adarga: larruzko ezkutu obalatua.
* Aspis: greziar hoplitek erabilia.
* Brokel: metalezko ezkutu txikia.
* Klipeo: greziar eta erromatarrek erabilitako ezkutu handia.
* Erredola: metalezko ezkutu biribila.
* Targe: Eskoziakoa.
* Scutum: erromatar legionarioek erabilia.
* Caetra: Iberiar penintsulako ezkutu borobila eta txikia.

## Erreferentziak

* ↑ Lur entziklopedietatik hartua.
* ↑ Gil, Eliseo. (1986). «San Miguel de Atxa (Gasteiz, Araba)» Arkeoikuska (Eusko Jaurlaritza): 26..

## Kanpo estekak

* Datuak: Q131559
* Multimedia: Shields / Q131559
# Ezkutaleku (tauromakia)

Tauromakian, ezkutalekua (gaztelaniaz: burladero) toreatzaileak eta haien koadrilak babesten diren lekua da, plaza mugatzen duten hesien atzean, erasoaldien eraginpean ez egoteko. Taula muntatu batzuek osatzen dute, eta toreatzailea erraz irten eta hondarrera sar daitekeen espazio bat uzten dute. Hala ere, estuegia da zezenak zezentokitik ihes egiteko erabil dezan. XX. mendeko lehen urteetan, zezenketetan erabili ohi ziren, baina, oro har, toreatzaileek oholen gainetik salto egin behar izaten zuten zezentokitik ateratzeko arriskua izanez gero.

## Erreferentziak

* ↑ Elhuyar Hiztegia
* ↑ José Carlos de Torres: Léxico español de los toros. Consejo Superior de Investigaciones Científicas, Instituto de Filología, ISBN 84-00-06965-X, Madrid, 1989.

## Kanpo estekak

* Datuak: Q2928500
* Multimedia: Burladeros / Q2928500
# Ezkutu-sumendi

Ezkutu-sumendia dimentsio handiko sumendia da eta ondoz ondoko erupzio basaltikoen geruzetatik sortzen da, horregatik malda leuna dute. Sumendi-galdararen antzeko terminoa da.
Sumendi konposatuekin batera –kono konposatu izenez ezagutzen direnak– ezkutu-sumendiek milioika urte iraun dezaketen erupzio errepikariak dituzte.

## Etimologia

Izena Skjaldbreiður, Islandiako ezkutu-sumendiaren itzulpenetik dator, izenak "ezkutu zabala" esan nahi du, gerlariaren ezkutua gogoratzen baitu.

## Prestakuntza

Ezkutu-sumendiak biskositate txikiko laba korronteek osatzen dituzte, hau da, erraz isurtzen den laba. Profil zabala duen mendi bolkanikoa –altuera baino askoz ere oinarri konikoa duen profila–denboraren poderioz sortzen da sumendiaren gainazalean dauden pitzatuetatik (tximiniak) ateratzen den laba basaltiko nahiko bigunaren uholdeengatik. Lurreko sumendi handienetako asko mota honetakoak dira. Handiena Hawaii-ko Mauna Loa da; uharte horietako sumendi guztiak ezkutu-sumendiak dira.
Sumendi mota hau hain handia izan daiteke, batzuetan mendilerroekin nahasten diren, hala nola Ilgachuz mendikatea eta Rainbow mendikatea, biak Kanadan daudenak. Sumendi hauek Ipar Amerikako Plaka Hawai uharteetako sumendiak elikatzen dituenaren antzeko puntu bero (Anahim izenekoa) baten gainetik igaro zenean sortu ziren.
Ezkutu-sumendiak ere badaude, adibidez Washingtonen, Oregonen eta Galapagos uharteetan. Pico del Horno, Reunion uhartean, munduko ezkutu-sumendirik aktiboenetako bat da, urtean batez beste erupzio bat duena.

## Ezaugarriak

Magmaren biskositatea tenperaturaren eta konposizioaren araberakoa da. Hawai uharteetako sumendien magma 1.200 °C-raino iristen da, sumendi kontinental gehienek laba, normalean laba azidoz osatua, 850 °C-tan kanporatzen duten bitartean. Laba, ezkutu sumendietan, jariakorra denez, ez dago erupzio handirik eta oso leherkaririk. Ura tximinia batean sartzen denean gertatzen dira leherketarik indartsuenak. Gasen hedapenaren ondorioz leherketak ere badaude, eta biskositate txikiko laba proiekzio ikusgarriak sor ditzakete.
Ezkutu-sumendiak beste planeta batzuetan ere sortzen direla jakin da. Eguzki Sistemako mendi ezagunik handiena, Olimpo mendia Marten, itzalita dagoela uste den ezkutu-sumendia da. Marteko ezkutu-sumendiak Lurrekoak baino altuagoak eta masiboagoak dira, ziurrenik Marten plaka tektonikorik ez egoteagatik.
Lurrean, plaka tektonikoak daudela eta horien desplazamendua dela eta, lurrazalean dauden puntu bero "finkoek" sumendi mendikateak sortzen dituzte, Horrela, sortzen diren banakako sumendiak plaken desplazamendurik ez balego baino txikiagoak dira.
Ezkutu-sumendiak plaka tektonikoen mugetan edo leku beroen gainetik gertatzen dira. Hala ere, Ur-jauzien mendikatean, Kalifornia iparraldean eta Oregon-en dauden ezkutu-sumendi handi ugari kausa konplexuagoengatik sortu dira.

## Kanpo estekak

* Datuak: Q212057
* Multimedia: Shield volcanoes / Q212057
# Gas natural

Gas naturala gehienbat metanoz osatutako gasa da. Sarritan beste erregai fosil batzuekin elkarrekin agertzen da, eta organismo metanogenikoek ekoizten dute padura, zingira eta zabortegietan. Erregai-iturri garrantzitsua da, baita ongarriak sortzeko lehengaia ere. Berotegi-efektuko gas indartsua da. Gas naturala ekonomiaren sektore guztietan erabiltze da, baita etxea eta kalean.
Erregai modura erabili baino lehen, gas naturala prozesatu egin behar da metanoa ez den beste edozein material kentzeko. Prozesu honen azpiproduktuak etanoa, propanoa, butanoa, pentanoak eta pisu molekular handiagoko hidrokarburoak, sufrea, karbono dioxidoa, ur-lurruna eta zenbaitetan helioa eta nitrogenoa dira.
Gas naturala erregaia da eta 10.000 kilokaloria inguru sortzen ditu metro kubiko bakoitzeko. Gas naturala petrolio meatoki bati lotuta egoten da batzuetan, baina poltsa independenteetan ere egon daiteke. Metanoz osatuta dago batez eren baina CO$_2$-a, hidrogenoa eta sufrea ere baditu. Gasaren bero ahalmena bestelako petroliotik eratorritako produkturena baino altuagoa da, gainera ez du kerik sortzen, erregai solido eta likidorik gehienak sortzen duten bezala. Garraiatzeko eta biltzeko oso zaila denez ez da asko erabiltzen beste batzuekin konparatuta industria arloan. Gasa gasbideak erabiliz eramaten da meatokietatik kontsumo guneetara. Ozeanotik garraiatzeko gasa tenperatura txikian eta presio handian likido egoeran garraiatzen da metxeroetan bezala (−82 ºC eta 45 atm). Horrela gasaren bolumena 600 bider txikitzen da.
Gas naturalaren erreserbak mundu mailan hauek dira: Frantzia (%4), Peru (%4), Trinidad eta Tobago (%6), Nigeria (%8), Qatar (%9), Norvegia (%12), Aljeria (%55) eta beste batzuk (%1).

## Kanpo estekak

* Datuak: Q40858
* Multimedia: Natural gas / Q40858
# Gas idealen konstante

Gas idealen konstante unibertsala bariable desberdinak lotzen dituen konstante fisiko bat da; bereziki bolumena, presioa, tenperatura eta materia kantitatea lotzen ditu.
Gehienetan konstantea gas idealen ekuazioan erabiltzen da. (R)
$PV=nRT$
Gas idealaren modeloan molekulen bolumena zero dela onartzen da, eta partikulak euren artean interakzionatzen ez dutela.

## R-ren balioa

Gasen konstante unibertsala ez da funtsezko konstante bat, arrazoi honegatik, unitate sistema praktikoenak hartuta, honek dira R-ren balioak:
$R={\begin{cases}=0,08205746\mathrm {\left[{\frac {atm\cdot L}{mol\cdot K}}\right]} \\=62,36367\mathrm {\left[{\frac {mmHg\cdot L}{mol\cdot K}}\right]} \\=1,987207\mathrm {\left[{\frac {cal}{mol\cdot K}}\right]} \\=8,314472\mathrm {\left[{\frac {J}{mol\cdot K}}\right]} \\\end{cases}}$
* $R=8,314472\quad \mathrm {J/\left(K\cdot mol\right)}$
* $R=8,314472\cdot 10^{-3}\ \quad \mathrm {kJ/\left(K\cdot mol\right)}$
* $R=0,08205746\quad \mathrm {L\cdot atm/\left(K\cdot mol\right)}$
* $R=8,205746\cdot 10^{-5}\quad \mathrm {m^{3}\cdot atm/\left(K\cdot mol\right)}$
* $R=8,314472\quad \mathrm {cm^{3}\cdot MPa/\left(K\cdot mol\right)}$
* $R=8,314472\quad \mathrm {L\cdot kPa/\left(K\cdot mol\right)}$
* $R=8,314472\quad \mathrm {m^{3}\cdot Pa/\left(K\cdot mol\right)}$
* $R=62,36367\quad \mathrm {L\cdot mmHg/\left(K\cdot mol\right)}$
* $R=62,36365\quad \mathrm {L\cdot Torr/\left(K\cdot mol\right)}$
* $R=83,14472\quad \mathrm {L\cdot mbar/\left(K\cdot mol,\right)}$
* $R=1,987\quad \mathrm {cal/\left(K\cdot mol\right)}$
* $R=6,132440\quad \mathrm {lbf\cdot ft\cdot K^{-1}\cdot g-mol^{-1}}$
* $R=10,73159\quad \mathrm {ft^{3}\cdot {psi}\cdot^{\circ }R^{-1}\cdot lb-mol^{-1}}$
* $R=0,7302413\quad ft^{3}\cdot atm\cdot^{\circ }R^{-1}\cdot lb-mol^{-1}$
* $R=2,2024\quad ft^{3}\cdot mmHg\cdot K^{-1}\cdot mol^{-1}$
* $R=8,314472\cdot 10^{7}\quad erg\cdot K^{-1}\cdot mol^{-1}$
* $R=1716\quad ft\cdot lb\cdot^{\circ }R^{-1}\cdot slug^{-1}\;$
* $R=286,9\quad N\cdot m\cdot kg^{-1}\cdot K^{-1}$
* $R=286,9\quad J\cdot kg^{-1}\cdot K^{-1}\;$
* $R=0,08205746\quad dm^{3}\cdot atm/\left(K\cdot mol\right)$
* $R=8,314472\cdot 10^{-5}\quad m^{3}\cdot bar/\left(K\cdot mol\right)$

## Ikus, gainera

* Gas idealen legeak
* Gas ideal

## Erreferentziak

* ↑ (Ingelesez) The NIST Reference on Constants, Units, and Uncertainty.. (Noiz kontsultatua: 2019/12/10).

## Kanpo estekak

* Ideal gas calculator – Ideal gas calculator provides the correct information for the moles of gas involved.
* Individual Gas Constants and the Universal Gas Constant – Engineering Toolbox
* Datuak: Q182333
# Gas City (Indiana)

Gas City Indianako hiri bat da. Grant konderrian kokatua dago. 2010ean 5.965 biztanle zituen, 11,80 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q1023000
* Multimedia: Gas City, Indiana / Q1023000
# Gas Natural

Gas Natural moduan honako kontzeptuak adieraz daitezke:
* Gas natural: erregai gisa erabiltzen den hidrokarburoa.
* Gas Natural: Kataluniako energia enpresa.
# Gas Company Tower

Gas Company Tower, Ameriketako Estatu Batuetako Los Angeles hirian dagoen bulego etxe orratz bat da. Guztira 228 metro eta 52 solairu dauzka eta 1991an amaitu zuten eraikitzen.
Skidmore, Owings and Merrill arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q2424258
* Multimedia: Gas Company Tower / Q2424258
# Gas idealen legeak

Gas idealen legeak gas idealek presio, bolumen eta tenperaturaren artean dituzten erlazioak azaltzen dituzten legeak dira.

## Gas ideala

Gas ideala gas teoriko bat da, bere molekulak ausaz mugitu baina elkarren artean talka egiten ez duten egoera islatzen du. Baldintza normaletan gas gehienek gas idealen jokaera erakusten dutenez kontzeptu oso erabilgarria da neurketak egiteko, aldiz tenperatura oso baxutan edota presio oso altuetan gas idealaren kontzeptuak akatsak izaten ditu.

## Teoria Zinetiko molekularra

Ludwig Boltzmann eta James Clerk Maxwellek gas idealen jokaera interpretatuz Teoria zinetiko molekularra garatu zuten, zeinak gas partikulen mugimendua deskribatzea duen helburu. Honela dio:
* Gas ideal guztiak "N" partikula txikiz osatuak daude.
* Gas molekulak azkar mugitzen dira, norabide zuzenean eta desordenaturik.
* Gas ideal batek sarturik dagoen ontziaren hormen kontra presio etengabea egiten du, bere partikulek hormen kontra jotzen baitute.
* Molekulen arteko talkak elastikoak dira eta ez dago energia zinetikoaren galerarik.
* Molekulen arteko erakarpen eta aldaratze indarrak ez dira kontutan hartzen.
* Molekula baten energia zinetikoa gasaren tenperatura absolutuarekiko zuzenki proportzionala da.

## Gas idealen ekuazioa

Émile Clapeyronek azaldu zuen lehenengo aldiz 1834ean. Aurretik Boyle, Mariotte, Charles eta Gay-Lussacek eginiko lanak bateratu ostean lortu zuen ekuazioa sortzea. Ekuazioa honako hau da:
    $P\cdot V=n\cdot R\cdot T\,\!$
Ikurrak:
* $P\!$ = Presio absolutua (atmosferatan neurtua)
* $V\!$ = Bolumena (litrotan)
* $n\!$ = Gas molak
* $R\!$ = gas idealen konstante unibertsala (0'082)
* $T\!$ = Tenperatura absolutua (Kelvinetan)

## Gasen prozesu bereziak

Prozesu isotermoa, edo Boyle-Mariotteren legea: Gasaren sartu-irtenik ez badago, tenperatura konstantea denean presioa eta bolumena alderantziz proportzionalak dira.
    $\left.{\begin{array}{l}{\cfrac {P_{1}\cdot V_{1}}{T_{1}\cdot n_{1}}}={\cfrac {P_{2}\cdot V_{2}}{T_{2}\cdot n_{2}}}\\\;\\n={\rm {Konstantea}}\\T={\rm {Konstantea}}\end{array}}\right\$
Prozesu isobaroa, edo Charlesen legea: Gasaren sartu-irtenik ez badago, presioa konstantea denean bolumena eta tenperatura zuzenki proportzionalak dira.
    $\left.{\begin{array}{l}{\cfrac {P_{1}\cdot V_{1}}{T_{1}\cdot n_{1}}}={\cfrac {P_{2}\cdot V_{2}}{T_{2}\cdot n_{2}}}\\\;\\n={\rm {Konstantea}}\\P={\rm {Konstantea}}\end{array}}\right\$
Prozesu isokoroa, edo Gay-Lussacen legea: Gasaren sartu-irtenik ez badago, bolumena konstantea denean presioa eta tenperatura zuzenki proportzionalak dira.
    $\left.{\begin{array}{l}{\cfrac {P_{1}\cdot V_{1}}{T_{1}\cdot n_{1}}}={\cfrac {P_{2}\cdot V_{2}}{T_{2}\cdot n_{2}}}\\\;\\n={\rm {Konstantea}}\\V={\rm {Konstantea}}\end{array}}\right\$

## Avogadroren legea

Amedeo Avogadro aurkeztu zuen 1811n eta Boyle, Charles eta Gay-Lussacen legeak osatzen ditu.
    $\left.{\begin{array}{l}{\cfrac {P_{1}\cdot V_{1}}{T_{1}\cdot n_{1}}}={\cfrac {P_{2}\cdot V_{2}}{T_{2}\cdot n_{2}}}\\\;\\T={\rm {Konstanteaa}}\\P={\rm {Konstantea}}\end{array}}\right\$

## Kanpo estekak

* Datuak: Q191785
* Multimedia: Ideal gas law / Q191785
# Farmingville (New York)

Farmingville Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 14.983 biztanle ditu, 10,673272 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q941968
* Multimedia: Farmingville, New York / Q941968
# Farmington udalerria, Trumbull konderria (Ohio)

Farmington udalerria Ameriketako Estatu Batuetako Ohio estatuko udalerri bat da, Trumbull konderrian. Azken zentsuaren arabera 2.993 biztanle zituen, 27.5 milia karratu (71 km$^2$) eremuan.

## Ekonomia

2020ko zentsuaren arabera, Farmington udalerriak 788 etxebizitza zeuden. Per capita diru-sarrerak 19.979 estatubatuar dolar ziren.

## Kanpo estekak

* Datuak: Q1896670
# Farmland (Indiana)

Farmland Indianako herri bat da. Randolph konderrian kokatua dago. 2010ean 1.333 biztanle zituen, 1,38 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q2685404
# Farms Common

Farms Common, Ingalaterrako Kornualles konderriko herrixka bat da, Wendron parrokian.

## Kanpo estekak

* Datuak: Q5435939
* Multimedia: Farms Common / Q5435939
# Farmington udalerria, Cedar konderria (Iowa)

Farmington udalerria Ameriketako Estatu Batuetako Iowa estatuko udalerri bat da, Cedar konderrian. Azken zentsuaren arabera 2.204 biztanle zituen, 36.27 milia karratu (93.9 km$^2$) eremuan.

## Ekonomia

2020ko zentsuaren arabera, Farmington udalerriak 926 etxebizitza zeuden. Per capita diru-sarrerak 35.377 estatubatuar dolar ziren.

## Kanpo estekak

* Datuak: Q2219006
# Farmtown

Farmtown, Eskoziako herri bat da, Moray eremu administratiboan.

## Kanpo estekak

* Datuak: Q5435944
# Farnadjom Iberiakoa

Farnadjom Iberiakoa edo Parnajom, Iberiako errege izan zen K.a. 112 eta K.a. 93 bitartean. Parnavaziar dinastiako laugarrena izan zen. K.a. 93an hil zen.
Bere aita Mirian I.aren oinordeko bihurtu zen, hau, K.a. 112an hil ondoren.
Zaden jainko jentilaren idolo bat eraiki zuen herrialdeko hiriburu zen Miskheta eta Mtskhetan, eta Nekresi hiria sortu zuen.
K.a. 93an, tronutik kanporatu eta hil zuen Arshak Armeniako printzeak, Iberiako hurrengo errege eta Arsazidar dinastiaren sortzaile bihurtu zena.
Urte beteko bere semea zen Mirianek, bizirautea lortu zuen eta Partiako gortean aurkitu zuen babesa. Bere aitaren tronua berriz hartu zuen K.a. 32an
# Farmington udalerria, Fulton konderria (Illinois)

Farmington udalerria Ameriketako Estatu Batuetako Illinois estatuko udalerri bat da, Fulton konderrian. Azken zentsuaren arabera 3.241 biztanle zituen, 35.82 milia karratu (92.8 km$^2$) eremuan.

## Ekonomia

2020ko zentsuaren arabera, Farmington udalerrian 1284 etxebizitza zeuden. Per capita diru-sarrerak 29.810 estatubatuar dolar ziren.

## Kanpo estekak

* Datuak: Q5435919
# Farmington udalerria, Van Buren konderria (Iowa)

Farmington udalerria Ameriketako Estatu Batuetako Iowa estatuko udalerri bat da, Van Buren konderrian. Azken zentsuaren arabera 829 biztanle zituen.

## Ekonomia

2020ko zentsuaren arabera, Farmington udalerriak 428 etxebizitza zeuden. Per capita diru-sarrerak 23.393 estatubatuar dolar ziren.

## Kanpo estekak

* Datuak: Q10760013
# Farmville (Ipar Carolina)

Farmville Ipar Carolinako herri bat da. Pitt konderrian kokatua dago. 2010ean 4.654 biztanle zituen, 8,71 kilometro koadrotan banatuta.

## Ikus, gainera

* Pitt konderria

## Kanpo estekak

* Datuak: Q372715
* Multimedia: Farmville, North Carolina / Q372715
# Ferhat Arıcan

Ferhat Arican (Konak, Turkia, 1993ko uztailaren 28a) gimnastikan aritzen den kirolari turkiarra da.
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen Barra paraleloak gizonezko kategorian, Turkia ordezkatuz; Zou Jingyuan txinatarraren (urrezko domina), eta Lukas Dauser alemaniarraren (zilarrezko domina) atzetik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ‘’Barra paraleloak’’, gizonezkoa. |

## Erreferentziak

* ↑ «Ferhat Arican» olympedia.org (Ingelesez)
* ↑ «Ferhat Arican» olympics.com (Gaztelaniaz)

## Kanpo estekak

* Datuak: Q6022166
* Multimedia: Ferhat Arıcan / Q6022166